Kvačany (okres Liptovský Mikuláš)

Kvačany sú obec na Slovensku v okrese Liptovský Mikuláš, centrum mikroregiónu Kvačany.

 Polohopis 
Kvačany sa nachádzajú v severnej časti Liptovskej kotliny. Sú obklopené Chočskými vrchmi zo severozápadu, Západnými Tatrami z východu a priehradou Liptovská Mara z juhu. Cez Kvačany preteká potok Kvačianka a cez Dlhú Lúku Dlholúcky jarok, ktorý sa vlieva do Kvačianky. Obec je vstupnou bránou do známej Kvačianskej doliny.

 Dejiny 
Okolie súčasnej dediny bolo osídlené už v čase púchovskej kultúry (3. storočie pred n. l. - 3. storočie n. l.), doklady o tom sa našli v lokalite Hrádková. Je veľmi pravdepodobné, že staršie sídlisko a malý hrádok osídlili aj Slovania (svedčí o tom nález bojovej sekerky, tzv. bradatice).Vítek, Peter a kol.: Kvačany - dejiny liptovskej dediny. 1. diel. Kvačany 2010, s. 6 - 8. Zdá sa  Kvačany vznikli ako potočná radová dedina v 13. storočí. Prvá písomná zmienka o dedine Kvačany pochádza z roku 1319 (spomína sa v podobe "Kovachan"), z listiny kráľa Karola Róberta, ktorou dal kvačiansky majetok do držby komesovi Heinzmannovi.Vítek, Peter a kol.: Kvačany - dejiny liptovskej dediny. 1. diel. Kvačany 2010, s. 9.

Súčasné Kvačany vznikli administratívnym spojením so susednou obcou Dlhá Lúka roku 1960. 

 Kultúra a zaujímavosti  
 Pamiatky 
 Rímskokatolícky kostol sv. Kataríny Alexandrijskej, jednoloďová gotická stavba s pravouhlým ukončením presbytéria a predstavanou vežou zo začiatku 14. storočia. Zo stredovekých detailov sa zachovala sakristia s klenbou a dverami z 15. storočia. Z tohto obdobia pochádza aj výmaľba technikou secco s motívmi zo života sv. Bartolomeja, ktorá bola v kostole objavená počas obnovy v roku 1951. Kostol prešiel renesančnou úpravou v polovici 16. storočia, kedy bola pristavaná veža, zaklenutá loď a bol fortifikovaný. Barokovo bol upravovaný v roku 1716, kedy bol interiér nanovo vymaľovaný. V tomto období vznikol aj hlavný oltár sv. Kataríny, baroková stĺpová architektúra. Pravý bočný oltár sv. Michala archanjela je ranobarokový z roku 1670. Ostatné zariadenie pochádza z 19. storočia. Kostol má hladké fasády členené opornými pilermi. Okná s lomeným oblúkom majú kamenné ostenia. Veža je ukončená ihlancovou helmicou. Nachádzajú sa tu dva zvony, z roku 1661"Menší zvon z roku 1661 získali Kvačany vo Svätom Kríži v 60. rokoch 20. storočia za 20 tisíc korún. Dnes sa tento zvon nachádza v kaplnke na Dlhej Lúke. ... Súčasný druhý zvon, taktiež menší, bol pôvodne v rímsko-katolíckom kostole v Liptovskej Sielnici. Zvon odliali v dielni Rudolfa Manouška. Pre rímsko-katolícky kostol v Sielnici bol dovezený 25. júna 1929 a posvätil ho Andrej Hlinka. Po asanácii kostola v Liptovskej Sielnici ho sielnickí farníci darovali pre kvačiansky kostol v 70. rokoch 20. storočia." In: KLEPÁČ, L.: Kostol svätej Kataríny Alexandrijskej Kvačany. Kvačany 2019, s. 55. a starší asi zo 16. storočia. 

 Kúria rodu Jób-Fančal, jednopodlažná klasicistická stavba na pôdoryse obdĺžnika z 18. storočia. Fasády kúrie sú členené pilastrami, okná majú jednoduché šambrány. Priečeliu dominuje drevený portikus s trojuholníkovým štítom. 

 Dolný mlyn v Oblazoch, trojpriestorová ľudová zrubová stavba na pôdoryse písmena L z druhej polovice 19. storočia.  

 Horný mlyn v Oblazoch, trojpriestorová ľudová zrubová stavba na pôdoryse obdĺžnika z prvej polovice 19. storočia. Pamiatkovou obnovou prešiel v rokoch 1981-1987.  

 Kaplnka Božského Srdca Ježišovho v časti Dlhá Lúka, halová neogotická stavba s polkruhovým záverom s predstavanou vežou z roku 1900. Kaplnka má hladké fasády s oknami s lomeným oblúkom. Veža je ukončená ihlancovou helmicou so štyrmi nárožnými vežicami. 

 Ocenenia 
Dňa 1. novembra 1944 bola obec čiastočne vypálená nemeckou jednotkou SS Wittenmayer.

 Panoráma 

 Literatúra 
 KLEPÁČ, Ladislav: Kostol svätej Kataríny Alexandrijskej Kvačany. Kvačany : Rímsko-katolícky farský úrad a Obecný úrad Kvačany 2019, 120 s. ISBN 978-80-570-0914-6
 VÍTEK, Peter a kol.: Kvačany - dejiny liptovskej dediny. 1. diel. Kvačany : Obec Kvačany , 2010. 131 s. ISBN 978-80-970604-6-6

 Referencie 

 Iné projekty 

 Externé odkazy 
 Oficiálna stránka obce
 Kvačany.sk- turistické atrakcie v obci


Kategória:Obce okresu Liptovský Mikuláš
Kategória:Obce vypálené počas druhej svetovej vojny na Slovensku